钦定古今图书集成/明伦汇编/官常典/第391卷 > 魏
## 钦定古今图书集成/明伦汇编/官常典/第391卷 > 魏

魏以侍中、常侍、给事中、侍郎皆备顾问应对，而谏诤
专属侍中、常侍。

按《晋书职官志》侍中。案黄帝时，风后为侍中，于周为
常伯之任。秦取古名置侍中，汉因之。秦汉俱无定员，
以功高者一人为仆射。魏晋以来置四人，别加“官者
则非数。掌傧赞威仪。大驾出，则次直侍中护驾，正直
侍中负玺陪乘，不带剑，馀皆骑从。御登殿，与散骑常
侍对扶，侍中居左，常侍居右，备切问近对。拾遗、补阙”、
给事黄门侍郎，秦官也，汉已后并因之，与侍中俱管
门下众事，无员。

散骑常侍，本秦官也。秦置散骑，又置中常侍，散骑骑
从乘舆车后中常侍得入禁中，皆无员，亦以为加官。
汉东京初省散骑，而中常侍用宦者。魏文帝黄初初，
置散骑，合之于中司，掌规谏，不典事，貂珰插。右骑散
从。

给事中，秦官也。所加或大夫、博士、议郎。掌顾问应对，
位次中常侍。汉因之。及汉东京省，魏世复置。

员外散骑常侍，魏末置，无员。

散骑侍郎四人，魏初与散骑常侍同置。自魏至晋，散
骑常侍、侍郎与侍中、黄门侍郎共平尚书奏事。